Anna Karina

Anna Karina (; əsl adı Hanna Karin Blarke Bayer; 22 sentyabr 1940, Solbcerq, Danimarka — 14 dekabr 2019, Paris, Fransa) — Danimarka və Fransanın teatr və kino aktrisası, kinorejissor.

 Həyatı 
Anna Karina Solbcerqdə kapitan ailəsində anadan olmuşdur. Valideynləri ayrılandan sonra nənəsinin, 8 yaşından isə anasının yanında qalmışdır. 14 yaşında o, kabare müğənnisi kimi fəaliyyətə başlamış, radio verilişlərində çıxışlar etmiş və qısametrajlı filmlərdə çəkilmişdir.

Onun kinoda ilk əhəmiyyətli rolu "Başmaqlı qız" filmində olmuşdu. Bu film Kann kinofestivalında təqdim olunmuşdu.

1958-ci ildə o Parisə köçür. Orada Pyer Karden və Koko Şanelin məsləhəti ilə Anna Karina təxəllüsünü götürür. 1959-cu ildə rejissor Jan-Lük Qodar reklam rolikinin çəkilişlərində iştirak edən Karinanı görür və onu öz filminə dəvət edir. 1961-ci ildə aktrisa onun "Qadın elə qadındır" filmində çəkilir.

3 mart 1961-ci ildə o Qodarla ailə həyatı qurur və bu nikah 1967-ci ilə qədər davam edir. Eyni zamanda o, Lukino Viskonti, Rayner Fassbinder, Marta Mesaroş kimi rejissorların da filmlərində çəkilmişdir. 1973-cü ildə rejissor kimi "Birgə yaşamaq" filmini çəkir. Lakin bu film tamaşaçılar arasında uğur qazanmır.

Qodarla boşanandan sonra Anna Karina həm də teatr aktrisası kimi şöhrət qazanır. O Deni Didronun "Rahibə" əsərinin tamaşasında baş rolu ifa edirdi. Sonralar Jak Rivettin eyniadlı filmində (ikinci adı "Süzanna Simonen, Deni Didronun rahibəsi") çəkilir.

Anna Karina "Birgə yaşamaq" (1973), "Qızıl şəhər" (1983), "Günəşi almırıq" (1988) və "İşin sonuna qədər" (1998) adlı 4 romanın müəllifidir.

Anna Karina fransız, ingilis, isveç və italyan dillərində sərbəst danışırdı.

14 dekabr 2019-cu ildə Parisdə vəfat etmişdir.

 Şəxsi həyatı 
Qodarla ayrıldıqdan sonra Anna Karina daha dörd dəfə ərə getmişdir: 1968-ci ildə Pyer Fabra, 1978-ci ildə Daniel Düvala, 1982-ci ildə Dennis Berriyə və 2009-cu ildə Moris Kuksa.

 Filmoqrafiya 
İl Azərbaycanca adı  Orijinal adı  Rol1961  Qadın elə qadındır    Anjela1961  Kleo 5-dən 7-yə    səssiz filmdəki aktrisa1962  Öz həyatınla yaşamaq    Nana Klyaynfrankenhaym1963  Kiçik əsgər    Veronika Dreyer1963  Şəhrizad    Şəhrizad1964  Yadlar    Odil1965  Alfavil    Nataşa fon Braun1965  Ağılsız Pyero    Marianna Renuar1965  Əsgərlərin sevgililəri    Elenisa1966  Rahibə    Süzanna Simonin1966  ABŞ istehsalıdır    Pola Nelson1967  Dünyanın ən qədim sənəti    Nataşa1967  Yad    Mari Kardona1967  Anna    Anna1969  Castin    Melissa1969  Qaranlıqda gülüş    Marqo1973  Birgə yaşamaq    Culi Andersen1974  Çörək və şokolad    Elena1976  Çin ruletkası    İren Kartis1976  Qayğanaq    Klara Dutilleul1978  Hədiyyə corab    Natali1984  Ave Mariya    Berta1985  Xəzinələr adası    ana1988  Uçurum    Katrin1995  Yuxarı, aşağı, kövrək    Sara2002  Çarli haqqında həqiqət    Karina2008  Viktoriya   

 Mükafatlar və nominasiyalar 

 Mükafatlar 
Ən yaxşı qadın roluna görə 11-ci Berlin Beynəlxalq Kinofestivalının "Gümüş Ayı" mükafatı ("Qadın elə qadındır", 1961)

 İstinadlar 

 Xarici keçidlər 


Kateqoriya:Danimarka aktrisaları
Kateqoriya:Fransa aktrisaları
Kateqoriya:Danimarkada doğulanlar
Kateqoriya:Fransa film rejissorları
Kateqoriya:Danimarka film rejissorları
Kateqoriya:"İncəsənət və ədəbiyyat" ordeni komandorları